Samantha Robinson

Samantha Robinson (š. 19. roovvâdmáánu 1991 New York, New York) lii ovtâstumstaatâlâš čaittâleijee.

 Eellim 
Samantha Robinson šoodâi roovvâdmáánu 19. peeivi 1991 New Yorkist panamalâš iänán já eŋlandlâš iäčán. Sij varrii Lontoon, ko Robinson lâi kuulmâihásâš. Tobbeen sun juuđij London Academy of Music and Dramatic Art já tuše nieidáid uáivildum Queens Gate South Kensingtonist. Rijjâääigis sun vietij jotemin tánssám- já čaittâlemtiijmijn.

Ko Robinson lâi 14-ihásâš, peerâ varrij maassâd Ovtâstum staatáid, taan tove Miamin, kost Robinson jođeškuođij New World School of the Arts. Tast maŋa sun vuolgij Los Angelesân Kalifornia ollâopâttâhân juurdân ovdediđ suu čaittâlemkarrieer.

 Karrieer 
Robinson algâttij karrieeris čaittâlmáin indie-elleekuuvijn Serenade of Sonnets, Dreamgirl já Labyrinths. Sust lijjii meid cameoh motomijn muusikvideoin. Tast maŋa sun čaittâlij Anna Biller elleekooveest The Love Witch. Elleekove keežild sun lâi The New Yorker rähtim "Ive 2016 pyeremuuh nissoončaittâleijeeh" -listoost. Robinson lâi meid ive 2019 almostum Quentin Tarantino elleekooveest Once Upon a Time in Hollywood, mast sun čaittâlij Abigail Folger.

 Filmografia 
+ Elleekoveroolah Ihe Nommâ Roolâ 2013 Misogynist Uábbi 2 2014 Sugar Daddies Lea 2015 Labyrinths Cathy  2016 The Love Witch Elaine 2018 Cam PrincessX  2019 Once Upon a Time in Hollywood Abigail Folger  2021 Take Me to Tarzana Jane Avant  2021 Topology of Sirens Kolgolâš 1 

+ Televisioroolah Ihe Nommâ Roolâ Eres tiäđuh 2012 Everyone Wants Theirs Natalie 1 uásist 2013 The 3 Minute Update Gaming Host  20 uásist 2013 MRS. Sophie  2 uásist 2016 #ThisIsCollege  Sophie  miniráiđu, uási: "#Flashback Friday" 2017 Doomsday Device Courtney  televisioelleekove 2019 Soundtrack Nuorâ Margot 1 uásist

Fáádást eres soojijn



 Käldeeh 

Luokka:Ive 1991 šoddâmeh
Luokka:Ovtâstumstaatâliih čaittâleijeeh